Under [[Aleksandr 2. af Rusland|Aleksandr 2.]]'s regeringstid blev vedtaget adskillige reformer i løbet af 1860'erne og 1870'erne. Disse omfattede oprettelsen af lokale politiske organer kendt som ''[[zemstvo]]''.<ref>{{cite book|last=Stearns|first=Peter|title=World Civilizations the Global Experience|year=2007|publisher=Pearson Education|location=New York|isbn=978-0132206990|page=620}}</ref> Alle ejere af huse, skattebetalende købmænd og håndværkere blev optaget på lister, der angav deres formue. Dem, der var optaget på listen blev herefter delt i tre lige store grupper, der hver især kunne udpege medlemmer til by-dumaen, den rigeste tredjedel kunne udpege flest delegerede, den mellemste tredjedel knap så mange delegerede og den mindst rige del kunne udpege det færreste antal medlemmer. Der blev valgt en [[borgmester]], der havde den [[udøvende magt]] sammen med en ''uprava'', som bestod af flere medlemmer valgt af dumaen. Under [[Aleksandr 3. af Rusland|Aleksandr 3.]] blev by-dumaerne imidlertid i 1892 og 1894 underordnet [[guvernør]]erne på samme måde som zemstvoerne. I 1894 blev by-dumaer, med endnu mere begrænsede beføjelser, introduceret i flere byer i [[Sibirien]], og i 1895 til nogle i [[Kaukasus]].
Politik Kommunikation Politiske_forsamlinger